Aktivitetskalender NISK Avd 3.

**Helgekurs – dressur:**

9-11.januar vil klubben arrangere dressurkurs. Dette er et intensivkurs som vil foregå fra fredag til søndag, med teori fredag kveld. Det vil  prioriteres grunnleggende dressur for fuglehunder, og kurset vil passe for hunder fra ca 5-6 mnd. Instruktører på dette kurset er Eli Aateigen og Eli Scheie.

**Treningsdag i fjellet:**

Treningsdag i Øyerfjellet den 13.februar. Vi kjører samme opplegg som i fjor med treningsdag i Øyerfjellet. Samling passer for alle, og det tas hensyn til individuelle behov. Dette er en fin mulighet for nye medlemmer i klubben til å bli kjent med nye hundeeiere og lære føring av hund i fjellet.

**Utstilling/ familiedag:**

Utstilling på Lillehammer - Birkebeinerstadioen, lørdag .28. mai 2016. Utstillingen er for rød irsksetter og rød-hvit setter. Det vil bli eget valpeshow og barn-hund. Dommer denne dagen er Randi Shulze. Påmeldingsfrist her 10.mai. Dette vil arrangeres som en familiedag med grilling og ulike aktiviteter for hundene.

**Dressurkur**s:

Klubben tar sikte på å ha dressurkurs for medlemmer med oppstart i mai. Kurset vil inneholde grunnleggende dressur for fuglehunder. Kurset vil være åpent for alle stående fulgehunder, men klubbens medlemmer vil bli prioritert.

**Apportprøve kurs:**

Klubben vil forsøke å få til å arrangere apportprøve kurs i juni måned. Dette vil være et kurs som tar sikte på å trene inn apport i søk apport, vannapport og spor slik at våre hunder kan stille på apportprøve.

**Treningsdag i fjellet høst:**

Klubben vil i år forsøke å få til en treningsdag i fjellet for våre medlemmer. Dette vil fo**regå** i treningsterrengene som finnes i Gausdal Vestfjell og hver enkelt må selv kjøpe treningskort der. Vi ønsker at dette også skal være en sosial sammenkomst der medlemmer fra klubben kan bli kjent med hverandre så vi vil dermed ha trening både lørdag og søndag hvor vi overnatter i telt og fyrer opp bål på lørdag kveld. Dette vil foregå 3-4 september.

**Klubbprøve lavland:**

Lørdag 5.november 2016 blir den store datoen hvor vi skal gjenta suksessen og tradisjonen.

Egen UK og AK klasse. Uhøytidelig bedømming av din firbeinte venn fra erfarne prøvedeltagere/dommere. Ingen blir slått ut pga ramping, alle får være med dagen ut.

*Felles for alle aktiviteter er at det i forkant vil komme ut informasjon om påmelding og sted på både hjemmeside og vår facebook side. Følg med. For at arrangementene skal bli vellykket håper vi å se mange av klubbens medlemmer tilstede.*

*Vi vil også forsøke å få til tamfugltrening på bestemte dager i løpet av sommeren.*